Komisijos komunikatas Europos parlamentui pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos parlamento ir Tarybos reglamento, iš dalies keičiančio reglamentą (EB) Nr. 881/2004, įsteigiantį Europos geležinkelio agentūrą, priėmimo /* KOM/2008/0136 galutinis - COD 2006/0274 */





[pic] | EUROPOS BENDRIJŲ KOMISIJA | Briuselis, 7.3.2008 COM(2008) 136 galutinis 2006/0274 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos Parlamento ir Tarybos reglamento, iš dalies keičiančio reglamentą (EB) Nr. 881/2004, įsteigiantį Europos geležinkelio agentūrą, priėmimo 2006/0274 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos Parlamento ir Tarybos reglamento, iš dalies keičiančio reglamentą (EB) Nr. 881/2004, įsteigiantį Europos geležinkelio agentūrą, priėmimo BENDROJI INFORMACIJA Pasiūlymas Europos Parlamentui ir Tarybai (dokumentas COM(2006) 785 galutinis – 2006/0274 COD) pateiktas: | 2006 m. gruodžio 13 d. | Europos ekonomikos ir socialinių reikalų komiteto nuomonė pateikta: | 2007 m. liepos 11 d. | Europos Parlamento nuomonė (po pirmojo svarstymo) pateikta: | 2007 m. lapkričio 29 d. | Bendroji pozicija vienbalsiai priimta: | 2007 m kovo 3 d. | KOMISIJOS PASIŪLYMO DALYKAS Europos Komisija 2006 m. gruodžio 13 d. priėmė keletą priemonių, kuriomis siekiama palaikyti geležinkelių sektoriaus atnaujinimą, panaikinant traukinių judėjimo Europos geležinkelių tinklu kliūtis. Komisija šių priemonių ėmėsi siekdama dviejų pagrindinių tikslų: - sudaryti geresnes traukinių judėjimo ES teritorijoje sąlygas, parengiant skaidresnę ir veiksmingesnę leidimo pradėti eksploatuoti lokomotyvus procedūrą. - supaprastinti teisines reglamentavimo priemones, sujungiant geležinkelių sąveikos direktyvas. Viena iš tokių priemonių – iš dalies pakeisti reglamentą, kuriuo buvo įsteigta Europos geležinkelio agentūra, į jį įtraukiant naujas užduotis, kurių vykdymas sudarytų galimybę palengvinti laisvą traukinių judėjimą. Visų pirma: - parengti informacinį dokumentą, leidžiantį palyginti visas valstybių narių taikomas leidimo pradėti eksploatuoti geležinkelių riedmenis nacionalines taisykles; - organizuoti nacionalinių saugos institucijų tinklo darbus, siekiant palaipsniui sumažinti kiekvienos valstybės nustatytų nacionalinių taisyklių skaičių ir nustatyti tas taisykles, kurios galėtų būti laikomos lygiavertėmis; - nacionalinėms saugos institucijoms arba Komisijai paprašius parengti technines išvadas. Be to, keičiant reglamentą pasirodė tikslinga, remiantis steigiant Agentūrą, ypač diegiant EGEVS ( European Rail Traffic Management System ) ir kuriant riedmenų registrus, įgyta patirtimi, tam tikras užduotis apibrėžti aiškiau. PASTABOS DĖL BENDROSIOS POZICIJOS Visos trys institucijos dėjo pastangas, kad dėl dokumento būtų susitarta per pirmąjį svarstymą. Tačiau to pasiekti nepavyko dėl Europos Parlamento pateiktų prašymų, daugiausia susijusių su Agentūrai suteiktino vaidmens nacionalinių saugos institucijų atžvilgiu. Vienbalsiai priimtoje Tarybos bendrojoje pozicijoje pritariama pagrindiniams Komisijos pasiūlymo tikslams ir strategijai. Be to, į Tarybos bendrąją poziciją jau įtraukta dalis Europos Parlamento pirmuoju svarstymu patvirtintų pakeitimų ir ta pozicija užtikrina suderinamumą su nauja sąveikos direktyvų redakcija (Pasiūlymas COM (2006)783 galutinis – 2006/273 (COD)), dėl kurios susitarta per pirmąjį svarstymą. IŠSAMIOS KOMISIJOS PASTABOS Komisijos priimti ir visi škai ar iš dalies į bendrąją poziciją įtraukti Europos Parlamento pakeitimai Visas 2 pakeitimas , išskyrus priešpaskutinę jo pastraipą, nes Agentūros ir darbo grupės veiklos organizavimas, atsižvelgiant į atskirų parametrų svarbą, yra jų prerogatyva. 3 pakeitimas , tačiau būtų priimtinau nenustatyti konkrečios datos, o terminą susieti su reglamento įsigaliojimo data. 7 pakeitimas , per pirmąjį svarstymą suderintas su nauja sąveikos direktyvų redakcija. 9 pakeitime numatytas Geležinkelio agentūros įdarbintų laikinųjų darbuotojų sutarčių pratęsimo principas suteikia galimybę užtikrinti tarnybos veiklos tęstinumą, tačiau tokį principą galima nustatyti tik dešimčiai pirmųjų geležinkelių agentūros veiklos metų, nes apie 2010 metus didžiosios dalies dabartinių sutarčių galiojimo laikas bus pasibaigęs. Po 2010 metų sutarčių galiojimo terminai bus labai įvairūs ir tai suteiks galimybę išlaikyti tarnybos veiklos tęstinumą. Komisijos atmesti ir visiškai ar iš dalies į bendrąją poziciją neįtraukti Europos Parlamento pakeitimai 1 pakeitimu siūloma Vykdomajam direktoriui suteikti įgaliojimus suburti darbo grupę, jei jos reikia užduočiai atlikti. Tokie įgaliojimai jau yra įtraukti į Agentūrą įsteigiančiame reglamente nustatytą įgaliojimų sąrašą. Dėl 4 pakeitimo reikia pažymėti, kad trys institucijos per derybas, po kurių per pirmąjį svarstymą buvo susitarta dėl naujos geležinkelių sąveikos direktyvų redakcijos pasiūlymo, susitarė dėl pakeitimo, kuriuo nustatoma, kad Komisija parengs nacionalinių saugos institucijų ir Agentūros galimų bendradarbiavimo būdų ataskaitą. Prieš priimant sprendimą dėl 4 pakeitimo, reikėtų šį klausimą išnagrinėti išsamiau. 5 pakeitimas: dar per anksti Agentūros reikalauti teikti technines išvadas dėl neigiamo saugos institucijos sprendimo, susijusio su saugos sertifikato ar leidimo saugos srityje išdavimo (dabartinėje direktyvos redakcijoje numatyti apeliavimo būdai nepakankami ir probleminiai). Kita vertus, bendrosios pozicijos tekste pateikiamas 21a straipsnis suteikia galimybę išsamiau apibrėžti Agentūros užduotis, susijusias su jos vaidmeniu įgyvendinant EGEVS projektus. 8 pakeitimas taip pat susijęs su šiuo klausimu. 6 pakeitimas , nes 16a straipsnis turi atitikti nuostatas, kurios bus nustatytos iš dalies keičiant Direktyvą 2004/49/EB dėl Bendrijos geležinkelių saugos ((pasiūlymas COM(2006)784 galutinis– 2006/272 (COD)). Reikia, kad šis straipsnis atitiktų naują techninio derinimo ir atitikties įvertinimo metodą bei naujausius Agentūros darbų SVS (Saugaus valdymo sistemos) srityje rezultatus. Be to, nereikia iš anksto nustatyti Agentūros atliktino poveikio vertinimo ir į teisės aktus įtraukti komercinio modelio, kuris ateityje dar gali keistis. IŠVADA Komisija mano, kad 2008 m. kovo 3 d. vienbalsiai priimta bendrąja pozicija prisidedama prie pagrindinių pasiūlymo tikslų ir esminių nuostatų įgyvendinimo, todėl ji šią bendrąją poziciją remia.